OzLabs/hebrew-wiki-articles huggingface dataset:
בית השידור

בית השידור (באנגלית: Broadcasting House) הוא משכנו הראשי של ה-BBC, ברחוב פורטלנד בלונדון שבאנגליה. המבנה תוכנן על ידי האדריכל ג'ורג' ואל מייר, והבניין נחנך רשמית ב-14 במאי 1932.

בקדמת הבניין פסלי פרוספרו ואריאל ממחזהו של ויליאם שייקספיר "הסופה". הפסלים מעשי ידי הפסל אריק גיל.

הבניין נפגע בצורה קשה במהלך הבליץ ב-8 בדצמבר 1940.

==ייחודו של המבנה==
הבית בנוי מאבן פורטלנד ולו תשע קומות מעל הקרקע ושלוש מתחתיו. המבנה הוא אסימטרי, אף שלא כך הוא תוכנן: שכנים לבניין התנגדו לתוכניתו המקורית של ואל מייר, בטענה שהמבנה מסתיר להם את אור השמש, ועל כן שונתה התוכנית, כך שהחל מהקומה השישית הבניין אינו סימטרי.

בשנים 1961 ו-1995 נבנו שני אגפים נוספים אך אלה נהרסו במסגרת הרחבת הבניין.
בתחילת המאה ה-21, עבר הבניין שיפוץ: שלב ראשון הסתיים בתחילת 2006, ושלב שני הסתיים ב-2010. בתום השיפוץ, עברו למבנה כל מחלקות החדשות של ה-BBC.

==ראו גם==
*אולפני פבל מיל

== קישורים חיצוניים ==

* 
* [https://archive.today/20120720232631/www.bbc.co.uk/pressoffice/keyfacts/stories/broadcasting_house.shtml מחלקת העיתונות של ה-BBC - בית השידור]
* [https://web.archive.org/web/20060515072839/http://www.bbc.co.uk/broadcastinghouse/thepast/index.shtml ההיסטוריה של ה-BBC - בית השידור]
* [http://www.miketodd.net/other/bhhistory/ בית השידור - היסטוריית המבנה]
* [https://web.archive.org/web/20060926184040/http://www.roger.beckwith.btinternet.co.uk/bh/bh32/bh32_i.htm בית השידור בשנת 1932]

קטגוריה:BBC
שידור, בית ה-
קטגוריה:לונדון: תקשורת
קטגוריה:הממלכה המאוחדת: טלקומוניקציה
קטגוריה:מבנים שנפגעו במהלך הבליץ
קטגוריה:מבני תקשורת
הסכם ריגה

הגרסה הפולנית של העמוד השני של ההסכם
הסכם ריגה נחתם בין פולין, רוסיה ואוקראינה בריגה ב-18 במרץ 1921 וסיים את המלחמה הפולנית-סובייטית.

פולין עמדה תחת לחץ מדינות חבר הלאומים לוותר על מרבית הישגיה הטריטוריאליים ולזנוח את חלומה להחייאת האיחוד הפולני-ליטאי. ההסכם שנחתם בסופו של דבר העניק לפולין שטחים נרחבים, אם כי מצומצמים בהיקפם יחסית לשטחים בהם החזיק הצבא הפולני עם כניסתה לתוקף של הפסקת האש. ההסכם חילק את אוקראינה ובלארוס בין הרוסים ובין הפולנים. חלומו של יוזף פילסודסקי להחייאת האיחוד הפולני-ליטאי רב העוצמה, ויצירת קונפדרציה סלאבית, לא התממש.

הסכם ריגה היווה הפרה של ההבנה בין פולין ו"הרפובליקה העממית האוקראינית" שהוקמה על ידי אנשי סימון פטליורה לפיה אף אחת מהן לא תגיע לשלום נפרד עם הרוסים. המיעוט האוקראיני הניכר בפולין חש כי פולין בגדה בבעלת בריתה האוקראינית, עובדה אותה ניצלה התעמולה הבולשביקית, ואשר גרמה לתסיסה ולמהומות אתניות בשנות השלושים.

ההצלחה הפולנית בשדה הקרב איפשרה לפולנים לתבוע את העיר וילנה, בה שלטה ממשלת בובות פולנית. "סיים" של תושבי ליטא המרכזית הצביע ב-20 בפברואר 1922 על קיומו של משאל עם אשר העניק לפולין לגיטימציה לספח את וילנה ואת השטחים הסמוכים לה. הדבר גרם לקרע של ממש ביחסים בין ליטא ופולין, אשר לא נרפא למשך שנים רבות לאחר מכן.

==קישורים חיצוניים==

* 
* 

ריגה
ריגה
ריגה
קטגוריה:1921
קטגוריה:ריגה: היסטוריה
ריגה
מגדל אוקסו

מגדל אוקסו או מגדל או אקס או (באנגלית: OXO Tower) הוא מגדל בגדה הדרומית של התמזה ברובע סאת'ק של לונדון שבאנגליה. משמש כיום כמשכן לאמנויות ולחנויות של אמנים.

במקור היה המבנה תחנת כוח, אולם בשנות ה-20 של המאה ה-20 נרכש על ידי ליביג אקסטרט אוף מיט (Liebig Extract of Meat Company), יצרנית אוקסו - קוביות בשר בקר. החברה בנתה את המבנה מחדש בסגנון אר דקו, על פי תכנונו של אדריכל החברה, אלברט מור, ולמבנה נוסף מגדל ובו שם המוצר העיקרי של החברה. החברה ביקשה לפרסם את המוצר על גבי המגדל, ומשעיריית הרובע סירבה לבקשה, נבנו חלונות המגדל בצורת האותיות "O" "X" "O" - כשם המוצר, בטענה שאלה אלמנטים דקורטיביים דמויי עיגול וצלב, ולא שם המוצר.

בשנות ה-70 וה-80 של המאה ה-20 הוצע מספר פעמים להרוס את המבנה בשל השינויים שבוצעו בו והרסו את אופיו ואת אלמנטי האר דקו שהיו בו, אולם ההצעות נדחו בשל התנגדות הציבור, והמבנה נמכר בשנת 1984 תמורת 2.7 מיליון לירות שטרלינג. בשנות ה-90 שוחזר המבנה למצבו משנות ה-20. בשנת 1997 זכה המבנה המשופץ בפרס השנה של המועצה המלכותית לאמנויות בקטגוריית "שחזור עירוני".

==קישורים חיצוניים==

* [http://www.findarticles.com/p/articles/mi_m0FQP/is_n4339_v126/ai_20534428 שיפוץ המבנה]

אוקסו, מגדל
קטגוריה:סאת'ק
ארנה לין

אֹרנה אהובה לין (נולדה ב-1956) היא עורכת דין ישראלית העוסקת בדיני עבודה, דין אזרחי ומשפט מסחרי.

== ביוגרפיה ==
ארנה לין נולדה ב-1956 לרות ולאמנון לין, לימים חבר הכנסת, והיא נכדתם של אבא וחנה חושי. שני אחיה הם פרופ' שי לין וד"ר רן לין.

למדה בתיכון הריאלי בחיפה והמשיכה ללימודי המשפטים באוניברסיטה העברית בירושלים. את ההתמחות עשתה בבית המשפט העליון, אצל השופט חיים כהן, ובפרקליטות המדינה בירושלים.

בתחילת דרכה המקצועית עבדה כיועצת משפטית באגף הממונה על השכר באוצר ולאחר מכן, בנציבות שירות המדינה. ב-1985 פרשה משירות המדינה והחלה קריירה במשרדים פרטיים - תחילה במשרד ש. פרידמן (כשכירה) והחל מ-1991 במשרד מ. זליגמן (כשותפה).

החל מינואר 2003 היא בעלת משרד עורכות דין פרטי, "ארנה לין ושות'", משרד שהקימה עם עו״ד יפעת עובדיה ממיסדות עולים ביחד. משרדה של ארנה לין נחשב לאחד המובילים בישראל בתחום דיני העבודה, ומייצג מספר ארגוני עובדים גדולים במשק כמו הסתדרות העובדים הכללית החדשה, ההסתדרות הרפואית, ארגוני הסגל האקדמי באוניברסיטאות, ועדי עובדים נוספים, ג'וינט ישראל, ארגונים נוספים וכן יועצת משפטית של תיאטרון בית לסין<ref></ref>.

וויקימדיה ישראל]]
המשרד הוביל כמה מהפסיקות המרכזיות בתחום יחסי העבודה. ב-2011 ייצגו לין, לוי-אטינגר ושלומיוק-בבאי את שדולת הנשים ואורית גורן בבג"ץ בתיק גורן נגד הום סנטר, בדרישה לבטל את החלטת בין הדין לעבודה כי הפרש שכר לא גדול בין נשים לגברים אינו אפליה בלתי חוקית. ב-2013 ייצגה לין את ההסתדרות בתביעה נגד חברת פלאפון בנושא התאגדות עובדי פלאפון. השופטת נילי ארד בפסק דין פלאפון קבלה את טענת ההסתדרות שלמעסיק אסור להתערב בהחלטת עובדיו להתאגד.

עתרה נגד משרד הבריאות וקופות החולים וייצגה חולי איידס אשר תבעו את הכנסת קוקטייל התרופות לסל הבריאות, ונשים אשר תבעו לקבל מספר בלתי מוגבל של טיפולי הפריה.

בינואר 2018 נכלל שמה ברשימת המועמדים לשיפוט בבית המשפט העליון.

=== פעילות ציבורית ===
ארנה לין הייתה חברה בוועדות ציבוריות אחדות, ובין היתר ועדה לחקירת אסון פסטיבל ערד; ועדת רף – לבדיקת מצב הקולנוע בישראל; ועדת ניצני – לבדיקת שכר המנהלים בעמותות ציבוריות.

לין הייתה ממייסדות מרכז השופט חיים כהן להגנה משפטית על זכויות אדם ומכהנת כמשנה לנשיאת מועצת העיתונות בישראל, וחברה במועצה לביקורת סרטים ומחזות. היא חברת ועד מנהל בעמותת יוזמות קרן אברהם, בוועדה הציבורית של עיגול לטובה. כמו כן הייתה מתנדבת וחברת הנהלה באגודה לזכויות האזרח.

לין פעילה בלשכת עורכי הדין. לין כיהנה בין השנים 1999 ל-2003 כיושבת ראש ועד מחוז תל אביב של הלשכה, והייתה האישה הראשונה שנבחרה לתפקיד יושבת ראש ועד מחוז. לין כיהנה כיושבת ראש המועצה הארצית של הלשכה בין השנים 2003 ל-2006, והייתה האישה הראשונה שנבחרה לתפקיד זה.

לקראת הבחירות לרשויות המקומית בשנת 2018 שובצה לין במקום השישי ברשימת "אנחנו העיר" בראשות אסף הראל.

== חיים אישיים ==
לין מתגוררת בתל אביב עם בת-זוגה, השחקנית רבקה נוימן.

== קישורים חיצוניים ==

* [https://web.archive.org/web/20170914162028/http://linlaw.co.il/ ארנה לין ושות'], אתר המשרד

== הערות שוליים ==

קטגוריה:פעילי האגודה לזכויות האזרח
קטגוריה:פעילות האגודה לזכויות האזרח
קטגוריה:יועצות משפטיות ישראליות
קטגוריה:יועצים משפטיים ישראלים
קטגוריה:משפחת חושי-לין
קטגוריה:חברי מועצת העיתונות בישראל
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:עורכי דין להט"בים ישראלים
קטגוריה:ישראליות שנולדו ב-1956
קטגוריה:ישראלים שנולדו ב-1956
שמושכ נושהר

שמושכ נושהר (בפרסית: شموشک نوشهر) היא קבוצת כדורגל מנושהר שמשחקת בליגה האיראנית השנייה, שמדורג שלישית בהיררכיית הליגות באיראן. הקבוצה היא אחת הקבוצות הצעירות באיראן.

בשנת 2013 נחתם הסכם לפיו הקבוצה אומצה על ידי מועדון פרספוליס.

==קישורים חיצוניים==

קטגוריה:קבוצות כדורגל איראניות
קטגוריה:קבוצות כדורגל שהוקמו ב-1994
קטגוריה:מאזנדראן
ניל"י (יישוב)

מראה היישוב ניל"י, 2/2006
[[תצלום אוויר, פברואר 2014]]
נִילִ"י היא התנחלות בעלת אופי חילוני במתכונת של יישוב קהילתי בדרום-מערב שפלת השומרון, צפונית למודיעין עילית ודרומית לכפר הפלסטיני שיבתין ולעיירה שוקבא בגובה של 360 מטר מעל פני הים, מזרחית לכביש 446. היישוב שייך למועצה אזורית מטה בנימין ולתנועת אמנה. כיום בניל"י גרות כ-380 משפחות.

==היסטוריה==
תחילתו של היישוב בגרעין "נחושתן" שהוקם בשנת 1978 במסגרת תנועת בני ברית. הגרעין שאף להקמת יישוב עירוני חילוני במערב השומרון.
גרעין העלייה הראשון כלל משפחות אשר שם לו למטרה להקים יישוב קהילתי כפרי – תוך שאיפה לחיי חברה ייחודיים וברמת איכות חיים גבוהה, בדגש על רמת חינוך והעשרה לדור הצעיר. ב-17 ביולי 1981 עלו שתי המשפחות הראשונות .
עד נובמבר אותה שנה הצטרפו עוד כ-23 משפחות ליישוב. בתחילה התגוררו התושבים בקרוואנים ללא חשמל, ללא מים זורמים, ללא ביוב וללא טלפון. הבעיות העיקריות איתן התמודדו היו בעיות היום-יום ובעיית חינוך הילדים. הילדים בגילאי א'-ה' למדו במחנה גבעון, ילדי כיתה ו' למדו בירושלים, וילדי גיל תיכון למדו במקומות שונים במישור החוף.
בספטמבר 1982 נפתחו ביישוב בית הספר הראשון, גן ילדים ומעון.
בשנת 1988 התגוררו בניל"י 46 משפחות וב-2001 מנה היישוב 171 משפחות ובקרוונים הראשונים התגוררו בני דור ההמשך.
בשנת 2011 החל פרויקט הרחבה אשר אמור לקלוט כ-180 משפחות חדשות.

==מוסדות, חינוך ושירותים==

בניל"י בית ספר יסודי לכיתות א' - ח' אשר שימש גם את היישוב נעלה הסמוך, עד לבניית בית ספרם החדש.
תלמידים בגילאי תיכון לומדים בבתי ספר שונים בעיקר במודיעין הסמוכה.
ביישוב בריכת שחייה חצי אולימפית הפתוחה בחודשי הקיץ, ספרייה, בית תרבות בו מתקיימים חוגים, מרכז לגיל הרך, הצגות ילדים, הרצאות למבוגרים, סדנאות, טקסים ופעילויות נוספות.

תנועת הנוער בית"ר הייתה פעילה ביישוב מספר שנים וכיום תנועת הנוער היא מכבי צעיר המונה כ־250 חניכים מכיתה ג' ומעלה. ביישוב קיים מועדון נוער לבני נוער בגילאי ז'-י"ב.

==קישורים חיצוניים==

* 
* 

==הערות שוליים==

קטגוריה:ישראל: יישובים קהילתיים
קטגוריה:יישובים שהוקמו ב-1981
קטגוריה:התנחלויות חילוניות ביהודה ושומרון
קטגוריה:הנצחת ניל"י
קטגוריה:מועצה אזורית מטה בנימין
רימונים

רימונים (רִמּוֹנִים) היא התנחלות ויישוב קהילתי חילוני באזור מזרח השומרון, בתחום מועצה אזורית מטה בנימין, כ-25 קילומטרים מירושלים. היישוב ממוקם על גבעה מזרחית לכביש אלון העובר מעל בקעת הירדן. מהגבעה יש תצפית על ירושלים מצד אחד, וים המלח מצד שני. בתחום היישוב בצד מזרח מצוי אתר עתיקות מהתקופה הביזנטית. גובה היישוב כ-690 מטרים מעל פני הים.

מהבחינה הארגונית היישוב משתייך לתנועת האיחוד החקלאי.

נכון לשנת 2013 מתגוררות ביישוב כ-180 משפחות, דתיים וחילונים. ביישוב קיים כפר סטודנטים וש"ש השייכים לעמותת "קדמה". במקום ישנם מפעלי מזון, נגרייה, מסגרייה, מפעל לייצור שעוני מים, חוות סוסים ובריכה אזורית.

==הקמת היישוב==
הקמת היאחזות נח"ל רימונים אושרה בוועדת השרים להתיישבות ב-29 ביוני 1976 וחלוץ מגרעין אל-הב הגיע לנקודה ב-19 בינואר 1977. ב-8 בפברואר 1977 הגיעו שאר החיילים שאיישו את הנקודה וטקס העלייה על הקרקע התקיים ב-9 בפברואר 1977. בתחילה התגוררו החיילים באוהלים ובחצי השני של 1977 הוקמו מבנים. בהיעדר תעסוקה במקום עבדו החיילים בעבודות חוץ במשואה ובאזור ועסקו בביטחון שוטף. במאי 1977 הועבר לנקודה בית מלאכה לתפירת גפות לנעליים בו עבדו חלק מהבנות. בהמשך נמסר לטיפול ההיאחזות גן ירק בשטח של 30 דונם בבקעה. 

בינואר 1979 סוכם עם תנועת חצ"ב שהיא תגבש שני גרעינים שיאזרחו את רימונים וכוכב השחר. 

ב-20 באפריל 1980 בקשה אמנה לאזרח את רימונים בגרעין של 25 משפחות שהיו מוכנים לעלייה על הקרקע בסוף יוני 1980. בקשתם נענתה בשלילה מפני שהנקודה הובטחה לגרעין של האיחוד החקלאי שהיה אמור לעלות לנקודה בינואר 1981. אולם בגלל הרצון של הנח"ל לאזרח את המקום והלחץ שאם לא יאוזרח יועבר לידי אמנה, הוקדמה העלייה על הקרקע ל-21 בספטמבר 1980, עת התקיים טקס צנוע והתושבים נכנסו לבתים החדשים. לקראת ההתאזרחות כבר הוסף היישוב לרשימת יישובי הפיתוח של משרד החינוך.

==שם היישוב==
מקור השם הוא באתר מקראי בנחלת שבט בנימין בשם "סֶלַע הָרִמּוֹן", הנזכר במעשה פילגש בגבעה, ואשר שמו השתמר בשם הכפר הערבי הסמוך ממערב "רמון", ובשם צוק הסלע הסמוך "קובת א-רומאנה".

==קישורים חיצוניים==

*[https://www.binyamin.org.il/574/ רימונים] באתר המועצה האזורית מטה בנימין

==הערות שוליים==

קטגוריה:יישובים שהוקמו ב-1977
קטגוריה:ישראל: יישובים קהילתיים
קטגוריה:היאחזויות נח"ל
נעלה

נַעֲלֶה היא התנחלות עירונית בעלת אופי חילוני השייכת למועצה אזורית מטה בנימין. היישוב שוכן בגובה של 430 מטרים מעל לפני הים בדרום-מערב שפלת השומרון, צפונית לעיר מודיעין וממזרח ליישוב ניל"י.

הקמת היישוב החלה בתחילת שנות ה-80, בתכנונם של האדריכלים אברהם יסקי ויוסי סיוון, והאכלוס הראשוני היה בספטמבר 1988 על ידי קבוצה של עובדי התעשייה האווירית שכינו את ארגונם "לביא" על שם פרויקט הלביא. בתחילה נבנו ביישוב 26 בתי קבע, ובתחילת שנות ה-90 הוצבו ביישוב כ-15 קרוואנים.
בשנת 1998 החלו פרויקטים להרחבת היישוב, שבמהלכם נבנתה שכונה חדשה, הקרוואנים פונו ובמקומם נבנו בתי קבע נוספים. באמצע שנת 2008 התגוררו בנעלה 230 משפחות. בשנת 2009 החל פרויקט הרחבה נוסף "מעלה מודיעין" אשר קלט כ-105 משפחות חדשות. ביישוב מתגוררים כ-2,800 תושבים (נכון לשנת 2022).

לפי המכון הפלסטיני, המכון למחקר יישומי - ירושלים, נעלה בנויה על אדמות שהופקעו מהיישובים הפלסטיניים אל-איתיחאד<ref name=ARIJ16>[http://vprofile.arij.org/ramallah/pdfs/vprofile/AL-Itihad_tp_en.pdf Al-Itihad Town Profile (Beitillu, Jammala & Deir 'Ammar)], ARIJ, pp. 16-17</ref>, דיר קדיס<ref>[http://vprofile.arij.org/ramallah/pdfs/vprofile/Deir_Qaddis_vp_en.pdf Deir Qaddis Village Profile], ARIJ, p. 17</ref> ושיבתין<ref>[http://vprofile.arij.org/ramallah/pdfs/vprofile/Shabtin.pdf Shabtin Village Profile], ARIJ, p. 16</ref>. עם זאת, על פי מפת הסקר הבריטי משנת 1944 לא היו בידי שיבתן או דיר קדיס אדמות חקלאיות בגבעות עליהן יושבת נעלה.[https://huji.primo.exlibrisgroup.com/discovery/fulldisplay?docid=alma9920877069903701&context=L&vid=972HUJI_INST:972HUJI_V1&lang=en&adaptor=Local%20Search%20Engine]

בנעלה פועלים מעונות יום, גני ילדים, בית ספר יסודי, צהרונים, ספריה, מתנ"ס, ברכת שחיה עונתית, מכולת, פיצרייה, בית קפה, מקווה טהרה, בית כנסת, אולם אירועים ושבט תנועת הצופים.
שבט הצופים נוסד ב-2012 ומונה כ-150 חניכים.
לטובת גילאי התיכון עומדות הסעות מאורגנות לבתי ספר תיכון במודיעין.

==גלריית תמונות==
<gallery>
קובץ:Naale01.jpg|שכונת מגורים שלא אוכלסה ועומדת שוממה ביישוב, 2/2006
קובץ:Naale02.jpg|בית מגורים חדש ביישוב, 2/2006
קובץ:Naale03.jpg|אחד מקבוצת בתי המגורים הראשונים ביישוב, אותם תיכנן האדריכל אברהם יסקי, 2/2006
קובץ:Naale.gif|הנוף הנשקף מבתי היישוב
קובץ:Naale - נעלה.jpg|הכניסה ליישוב מכביש 463
</gallery>

==קישורים חיצוניים==

* 
* קישור לאתר [https://60e371ffe79b2.site123.me/ היישוב]

==הערות שוליים==

קטגוריה:מבנים ואתרים שתכנן אברהם יסקי
קטגוריה:התנחלויות חילוניות ביהודה ושומרון
קטגוריה:יישובים שהוקמו ב-1988
Definitely Maybe

Definitely Maybe הוא אלבומם הראשון והידוע של להקת אואזיס. האלבום יצא ב־1994. האלבום זכה לביקורות חיוביות ונהפך לאלבום הבכורה הנמכר ביותר בכל הזמנים באותה עת עד שארקטיק מאנקיז שברו את השיא עם אלבומם Whatever People Say I Am, That's What I'm Not.

האלבום נכנס היישר למקום הראשון במצעד הבריטי, דבר שהיה חסר תקדים ללהקת אינדי מחברה עצמאית שהחזיקה בתקציב פרסום אפסי. האלבום היה לסנסציה מיידית כשנבחר לאלבום הטוב ביותר הכל הזמנים שבוע אחד בלבד אחרי צאתו.
בין השירים המוכרים באלבום ניתן למצוא את "Supersonic" ,"Cigarettes & Alcohol" ו-"Live Forever". הסגנונות המוזיקליים שבהם מתאפיין האלבום הם רוקנ'רול, רוק אלטרנטיבי, בריטפופ ובריטיש טראד רוק.

ב-2004, יצא גם DVD לסיבוב ההופעות של האלבום, בו חברי הלהקה מנתחים את כל שירי האלבום ואת הסגנון בו הוא התאפיין. ה-DVD נבחר לטוב ביותר של שנת 2004.

בשנת 2020 מגזין הרולינג סטון דירג האלבום במקום ה-217 ברשימת 500 האלבומים הטובים ביותר בכל הזמנים.

== רשימת השירים ==

כל השירים נכתבו על ידי נואל גלאגר ובוצעו על ידי אחיו, ליאם.
<div style="direction: ltr;">
{|border=0
|-
|
# Rock 'N' Roll Star (5:22)
# Shakermaker (5:08)
# Live Forever (4:36)
# Up in the Sky (4:28)
# Columbia (6:17)
# Supersonic (4:43)
# Bring It on Down (4:17)
# Cigarettes & Alcohol (4:49)
# Digsy's Dinner (2:32)
# Slide Away (6:32)
# Married With Children (3:11)
|}
</div>

== הוצאה מחודשת ב-2014 ==
כחלק מקמפיין שנקרא "Chasing The Sun" ומתוכנן לכלול את שני אלבומי הלהקה הבאים אחריו, שוחררה ב-19 במאי 2014 מהדורת דלוקס של האלבום המקורי מחודש, ארוז עם שני דיסקים הכוללים חומרים נוספים שלא ראו אור, כגון ביצועי דמו של שירי האלבום וגרסאות מהופעות חיות. בנוסף, הוצעה למכירה גם מהדורה מוגבלת של קלטת
הדמו המקורית מ-1993.

==קישורים חיצוניים==

* 
* 
* 

קטגוריה:אלבומי בכורה מ-1994
קטגוריה:אואזיס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה בארצות הברית
קטגוריה:אלבומי חברת אפיק רקורדס
כפר ביאליק

כְּפַר בְּיַאלִיק הוא מושב (כפר שיתופי) באזור הצפון השוכן בסמיכות לקריית ביאליק בתחומה של המועצה האזורית זבולון והוא היישוב הצפוני ביותר שבה.
היישוב קרוי על שמו של המשורר חיים נחמן ביאליק, שנפטר כחודש לפני הקמת היישוב.

== היסטוריה ==
המושב נוסד בשנת 1934 על אדמות הקרן הקיימת לישראל על ידי עולים מגרמניה, בארגון המשרד להתיישבות יהודי גרמניה, כאגודה שיתופית חקלאית. בשנת 1941 התגוררו בכפר ביאליק 28 משפחות על שטח של 500 דונם. הענף העיקרי בכפר היה הרפת, בה היו כ-100 פרות. בנוסף אליו היו 100 דונם עצי פרי ו-100 דונם ירקות. בשנת 1962 התפתח סכסוך קרקעות בין כפר ביאליק לקיבוץ אושה על שטח של כ-67 דונם.

בכפר ביאליק התגוררו בשנות ה-90 של המאה ה-20 כ-130 חברים. בעקבות החלטות 727 ו-737 של מינהל מקרקעי ישראל, ניסה ועד האגודה לקדם הרחבה של היישוב בכ-90 יחידות דיור ופרויקט בנייה משותף עם גד זאבי. אולם בגלל חוסר הסכמה של אחד ממחזיקי הקרקע, חוסר הסכמה עם עיריית קריית ביאליק על מגרש כדורגל שהיה באזור שיועד להרחבה, ובשל סכסוכים פנימיים בין חברי היישוב, לא קודמה ההרחבה במהירות נדרשת, ולאחר שבג"ץ ביטל את החלטה 737 של המינהל בעתירה של הקשת המזרחית, בוטלו התוכניות.

מראשית ההתיישבות במקום, הסמוך למרכזי התפתחות עירוניים, עמדה על הפרק שאלת הצורך בפינוי השטחים החקלאיים לצורך פיתוח עירוני עתידי. כבר בתחילת שנות ה-40 עמדה הקרן הקיימת על כך שבחוזה החכירה של השטחים החקלאיים יוסכם שבמקרה הצורך יפנו החקלאים את השטחים החקלאיים לצורך בנייה עירונית. בשנת 2016 דחה בית המשפט המחוזי את התנגדות תושבי כפר ביאליק להרחבת שכונת גבעת הרקפות בקריית ביאליק בטענה שההרחבה תפגע בחקלאות של הכפר. בית המשפט קיבל את טענת ועדת התכנון שהקרקעות ניתנו לכפר ביאליק באופן זמני וכי זכותה של המדינה לדרוש את הקרקעות חזרה לצורך בנייה. בשנת 2019 אושרה תוכנית מתאר ארצית על פיה תורחב קריית אתא בכ-11,000 יחידות דיור. במסגרת התכנית נקבע שכפר ביאליק תידרש להשיב למדינה כ-1,428 דונם מתוך משבצת הקרקע של הכפר, ששטחו 2,004 דונם, ש-1,032 מהם ייועדו לפארק והשאר לבנייה. בשנת 2023 הורה בית המשפט העליון למועצה הארצית לתכנון ובנייה לשקול מחדש את היקף נטילת הקרקעות מכפר ביאליק, לאור הפגיעה העמוקה באופיו החקלאי אם יינטלו רוב קרקעותיו.

==מוסדות ביישוב==
החל משנת 1935, פועל בשטח הכפר מוסד "אהבה" לילדים ונוער.

בתחומי המושב נמצא התיכון הטכנולוגי "יעדים" וכן המשתלה הגדולה ביותר בישראל "משתלת שפר".
רחוב החקלאים במושב

== קישורים חיצוניים ==

* 
==הערות שוליים==

קטגוריה:מושבים
קטגוריה:הנצחת חיים נחמן ביאליק
קטגוריה:הקריות
קטגוריה:ישראל: יישובים הקרויים על שם אישים
קטגוריה:מועצה אזורית זבולון
קטגוריה:יישובים במחוז חיפה
קטגוריה:יישובים שהוקמו ב-1934
קטגוריה:יישובי האיחוד החקלאי
פקיעין החדשה

פקיעין חדשה הוא מושב באזור הצפון ליד הכפר פקיעין, השייך למועצה אזורית מעלה יוסף.

==היסטוריה==
היישוב הוקם בשנת 1955 תחילה כמושב עובדים שיתופי על ידי שתי קבוצות עולים ממרוקו. הוא נקרא על שם היישוב העתיק פקיעין השוכן בקרבתו. במהלך הפרעות שהתחוללו ב-1936 עד 1939 יהודי הכפר פקיעין עקרו להתיישבויות היהודיות החדשות. נשיא המדינה יצחק בן-צבי אשר עסק בחקר תולדות ארץ ישראל, שאף לחדש את היישוב היהודי. בעידודו, בשנת 1954 רכשה קק"ל אדמות על גבעה הממוקמת צפונית לכפר פקיעין על מנת להכשירה להתיישבות החדשה.<ref></ref>

היישוב נוסד על ידי שתי קבוצות עולים ממרוקו. הקבוצה החלוצית הראשונה הגיעה בפברואר 1955 וכללה יהודים מהערים: פאס, רבאט וקזבלנקה - ערים שהיו תחת שלטון קולוניאלי צרפתי. הקבוצה השנייה הגיעה באוקטובר 1955 וכללה יהודים מהערים: מלילה, אל-קסר אל-כביר, תטואן, לראש וטנג'יר, ערים במרוקו הספרדית שהיו טריטוריה עצמאית בחסות ספרד שבהם היהודים דיברו בחכיתיה וספרדית.

בשנת 1984 המושב היה על סף פשיטת רגל מאחר שחובות האגודה השיתופית הגיעו לסך של 360 מיליון שקל ישן. החל מ-1990, הורחב היישוב בעיקר עבור בנים ממשיכים אולם גם עבור תושבים חדשים. היישוב מתפקד כיישוב קהילתי ללא מחויבות או תלות הדדית.

באוקטובר 2007, פרצו עימותים קשים בכפר פקיעין הסמוך, בעקבות הצבת אנטנה סלולרית בפקיעין החדשה. המגבר של האנטנה שהוצב בלול של תושב פקיעין החדשה הוצת. לטענת התושבים הקרינה מהמגבר גורמת לסרטן. בעימותים נפצעו 31 תושבים מירי של המשטרה. דו"ח הוועדה המשטרתית שחקרה את האירועים קבע כי הפיקוד והשליטה באירוע לקו בחסר, אך לא הוגשו כתבי אישום נגד שוטרים שפתחו באש באירוע.

==כלכלה==
בתחילה, היישוב הוגדר כמושב שיתופי. ענפי המשק הראשונים היו גידול טבק וענבים לייצור יין. בשנות השבעים המושב עסק בגידול דובדבנים, אפרסקים, אגסים, שזיפים וכן תרנגולות מטילות. באמצע שנות השבעים חוסל ענף גידול הדובדבנים, עקב מחלה אשר פגעה בעצי הדובדבנים. בשנים אלה, הוקצו למושב קרקעות נוספות בסמוך למושב חזון, שם גודלו עצי תפוחים, אגסים וזיתים. באמצע שנות השמונים נעשו מספר ניסיונות להכניס ענפי חקלאות נוספים, במסגרת זו נוספו גידולי עזים לחלב וגידול פטריות שמפיניון. ענפים אלא לא שגשגו וחוסלו לאחר שנים בודדות.
כיום, תושבי המקום מגדלים תרנגולות מטילות, עוסקים באירוח כפרי ותעסוקה בענפי התעשייה מחוץ ליישוב.

==קישורים חיצוניים==
* 
* 
* [http://www.romgalil.org.il/cds/271/ פקיעין החדשה] באתר הרשות לפיתוח הגליל

==הערות שוליים==

קטגוריה:מושבי תנועת המושבים
קטגוריה:מושבים
קטגוריה:הגליל העליון: יישובים
קטגוריה:יישובים שהוקמו ב-1955
מקדש העמק

מקדש העמק הוא מקדש שבנה פרעה חאפרו.

המקדש היה חלק ממכלול הקבורה של פרעה חאפרו, המופיע לעיתים בשם חפרן. בתוכו היו אזור חניטה, אזור פולחן לאוסיריס ולקיום טקס פתיחת הפה. בחזית מקדש העמק ניצבו ספינקסים קטנים, בחלל היו 23 פסלי פרעה, מקדש מוות (בו נערך טקס האשכבה), דלת מדומה המובילה אל הפירמידה, ומחסנים לחפצי לוואי.

מקדש העמק שימש מאוחר יותר כתחנה הראשונה של מלכי מצרים במסלול שעברה גופתם אל עבר הפירמידה שהיא התחנה האחרונה במסלול. במקדש העמק נערכה החניטה של הגופה, ולאחר מכן עברה אל מקדש המוות, שם נערכו ההספדים.

מקדש זה הוא היחיד ששרד מתקופת הממלכה הקדומה.

קטגוריה:מקדשים במצרים העתיקה
כופר היישוב

[[סמליל "כופר היישוב": ]]
דבר" ("אֹמֶר") ב-25 ביולי 1938]]
"כופר היישוב" היה מגבית לצורכי ביטחון היישוב שפעלה עד ימי קום המדינה.
== היסטוריה ==
את רעיון המגבית יזם הוועד הלאומי ביום 24 ביולי 1938. המגבית הוקמה בשל הצורך במימון ההוצאות הכבדות שהיו להנהגת היישוב וארגון ההגנה בימי מאורעות תרצ"ו - תרצ"ט. הקרן פעלה על ידי הטלת מסים על היהודים ביישוב היהודי בארץ ישראל ואיסוף תרומות. הכספים שנאספו שימשו לצרכים ביטחוניים, כגון גיוס מתנדבים לשורות ההגנה, הכשרת לוחמים, הקמת גדרות וביצורים ליישובים, סלילת צירי ביטחון וכיוצא בזה. המס העקיף הוטל על נסיעות בתחבורה ציבורית, סיגריות, כניסה לבתי תענוגים וכדומה. דרך נוספת למימון הקרן הייתה הטבעת מטבע פח בערך של חצי מיל. המטבע שימש את היישוב כהילך חוקי על אף שלא היה כזה. 

בשנה 1940 הוטל "מס חירום", ובשנת 1942 הוטלה "מגבית ההתגייסות", שפעלו כמיסים ישירים. בשאר השנים פעלה המגבית באמצעות הטלת המיסים העקיפים. אישור לתשלום המס העקיף הגיע בדמות בולים. אנשי מחנות יריבים למחנה הנהגת היישוב נמנעו מתרומה לכופר היישוב או תרמו חלקית; דוגמת הרוויזיוניסטים שנהגו לתמוך בקרן תל חי, ואנשי העדה החרדית שהתנגדו למגבית.

כופר היישוב בוטל עם הקמת המדינה. 

שמה של כיכר העצמאות ברמת גן, במפגש הרחובות קריניצי וביאליק, היה בעבר 'כיכר כופר היישוב'. וזאת מפני שמשרדה הראשי של מנהלת המגבית שכן באחד מבתי הכיכר, ועל הבית הוצב שלט כחול גדול עם הכיתוב "כֹפר-הישוב". רבים מתושבי הסביבה משתמשים בשם זה עד היום.
<gallery>
PikiWiki Israel 7969 independence square ramat gan.jpg|כיכר כופר היישוב (העצמאות) ברמת גן
כופר הישוב מטבע.jpg|מטבע "כופר היישוב" בשווי של חצי מיל א"י. בשימוש בין השנים 1938-1948
Koferr.jpg|קבלה על תשלום 50 מיל ל"כופר היישוב" בשנת 1938
kofer2.jpg|בולי "כופר היישוב"
יובל.jpgכרטיס קולנוע אשר על מחירו נוספה המגבית לכופר היישוב
בול כופר היישוב 01.jpg|thumb|בול כופר היישוב על כרטיס אוטובוס של המקשר, כרטיס של לידי דוברין (כצנברג), 30.10.1944
</gallery>

==קישורים חיצוניים==

* הארכיון של , סימול החטיבה: J8
* [http://www.collect.co.il/content.aspx?id=196 מגבית כופר היישוב] באתר קולקט
* [https://web.archive.org/web/20110625151528/http://www.tm-it.co.il/krinizi-ramat-gan/show_item.asp?levelId=65087 על כיכר "כופר היישוב"] בעיר רמת גן
* 
* [https://jfc.org.il/news_journal/27225-2/105893-2/ מפקד כופר היישוב בתל אביב], 1938, באתר ארכיון הסרטים הישראלי בסינמטק ירושלים

==הערות שוליים==

קטגוריה:ציונות: היסטוריה
קטגוריה:ארגונים ומוסדות ביישוב
קטגוריה:המרד הערבי הגדול
קטגוריה:מיסים
קטגוריה:היישוב: כלכלה
1978 בקולנוע

== אירועים ==
* 1 במרץ – ארונו של צ'ארלי צ'פלין נגנב מבית הקברות השווצרי בו נקבר שלושה חודשים קודם לכן. כעבור 11 שבועות נמצא הארון והוחזר למקומו.

== סרטים שוברי קופות ==
#"סופרמן"
#"גריז", בכיכובו של ג'ון טרבולטה
#"מחפש צרות"
#"שיגעון המוזיקה", בכיכובו של ג'ון טרבולטה
#"מפגשים מהסוג השלישי", בבימויו של סטיבן ספילברג
#"בית החיות"
#"מלתעות 2"
#"השמיים יכולים לחכות"
#"דירה לשניים"
#"הופר", בכיכובם של ברט ריינולדס וסאלי פילד
#"תרגיל לבלשית מתחילה"
#"ליל המסכות"

== פרסי אוסקר ==
*הסרט הטוב ביותר: "צייד הצבאים"
*הבמאי הטוב ביותר: מייקל צ'ימינו ("צייד הצבאים")
*השחקן הטוב ביותר: ג'ון וויט ("השיבה הביתה")
*השחקנית הטובה ביותר: ג'יין פונדה ("השיבה הביתה")

== נולדו ==
* 7 בפברואר – אשטון קוצ'ר, שחקן קולנוע ומפיק אמריקאי
* 17 באפריל – עידו מוסרי, שחקן ישראלי
* 19 באפריל – ג'יימס פרנקו, שחקן אמריקאי
* 12 במאי – מולין אוקרמן, שחקנית שוודית-אמריקאית
* 22 במאי – ג'יניפר גודווין, שחקנית אמריקאית-יהודייה
* 19 ביוני – זואי סלדנה, שחקנית אמריקאית
* 12 ביולי – מישל רודריגז, שחקנית אמריקאית
* 18 באוגוסט – אנדי סמברג, שחקן אמריקאי-יהודי
* 22 באוגוסט – ג'יימס קורדן, שחקן אמריקאי
* 23 בספטמבר – אנתוני מאקי, שחקן אמריקאי
* 17 בנובמבר – רייצ'ל מקאדמס, שחקנית קנדית
* 18 בדצמבר – קייטי הולמס, שחקנית אמריקאית

== נפטרו ==
* 9 בספטמבר – ג'ק וורנר, מפיק ומייסד אולפני האחים וורנר

== סרטים אחרים ==
*"הנערים מברזיל"
*"שחר המתים"
*"אקספרס של חצות"
*"אישה לא נשואה"
*"קונטקט (סרט מצויר)"

== ראו גם ==
*1977 בקולנוע 
*1978
*1979 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1978/ שנת 1978] במסד-הנתונים הקולנועיים IMDb
מלודרמה

מלודרמה היא סגנון תיאטרלי, הפונה לרגשות יותר מאשר לתבונה. המילה מלודרמה רומזת על שני מרכיבים שונים מהם נוצר סגנון זה: "מלו" מיוונית: מלודיה, מוזיקה, ואילו "דרם" מצרפתית: דרמה. מלודרמה היא לרוב סיפור דרמטי סטנדרטי המכיל בתוכו אלמנט או אירוע טרגי, אך שלא כבטרגדיה, במלודרמה הגיבור עשוי להצליח ולהשיג את מטרתו למרות האירוע הטרגי.
כרזה סדרת מלודרמה 1914, הסכנות של פאולין
בז'אנר זה קיימת חלוקה ברורה בין טובים לרעים (הנוכל עתיד להיענש והטובים יזכו בשכר), העלילה בו לא מפותחת או מעמיקה, אלא בסיסית ופשוטה. המלודרמה מתאפיינת לרוב באירועים הנראים מוקצנים לאדם הלא מעורב בסיפור, כגון קרב מרובה משתתפים או סצנה דרמטית בין זוג אוהבים.

המלודרמה התפתחה במאה ה-19 באירופה. יסודותיה משפיעים ומופיעים בסגנונות התיאטרון המאוחרים יותר, בקולנוע ובטלוויזיה (בעיקר באופרות הסבון) עד היום.

==בקולנוע==
בקולנוע, מלודרמה היא תת-ז'אנר של סרטי הדרמה, המאופיינת בכך שבמרכזה עלילה הפונה אל רגשותיו של קהל הצופים, אשר לעיתים קרובות תעסוק בהתמודדות עם המשברים של רגשות אנושיים, מערכות יחסים (בין אם רומנטיות ובין אם לאו) כושלות, מצבים משפחתיים מתוחים, טרגדיה, מחלה, נוירוזות, או קשיים רגשיים ופיזיים. סרטים אלו בדרך כלל תלויים בהתפתחותה של דמות סטריאוטיפית ובתמות רגשניות מאוד.

גיבור או גיבורת הסרט המלודרמטי מוצג כשהוא סובל מלחצים חברתיים איומים, הדחקה, פחדים, אירועים בלתי סבירים או קשיים עם חברים או מאהבים, במקום העבודה, בתוך המשפחה או בקרב הקהילה בה הוא חי.

לעיתים, העלילות של סרטי המלודרמה אינן מציאותיות (עד כדי זלזול באינטליגנציה של הצופים), מלאות פאתוס, כוללות סיפורים רומנטיים מעושים ומופרכים, והדמויות סטראוטיפיות ומוגזמות.

בשנות ה-50, במאי סרטי המלודרמה הבולט בהוליווד היה דאגלס סירק, אשר עבד עם רוק הדסון בסרטים "נכתב ברוח" "השיגעון הנפלא","אינטרלוד" ו"כל שהשמים מרשים" -ארבעה מהסרטים הבולטים ביותר בז'אנר.

בשנות ה-90, סרטי קולנוע ותוכניות טלוויזיה מלודרמטיות פנו לקהל של נשים אמריקאיות, על ידי הצגתן של ההשפעות של אלכוהוליזם, אלימות במשפחה, אונס וכדומה. סרטה של אנג'ליקה יוסטון משנת 1999 "אגנס בראון" הוא סרט טיפוסי של ז'אנר זה.

במאי הקולנוע סידני לומט אמר בדיון על סרטו "לפני ששטן ידע" כי: "בדרמה הכתובה היטב, הסיפור נובע מתוך הדמויות, ואילו הדמויות במלודרמה הכתובה היטב - נובעות מתוך הסיפור".

==קישורים חיצוניים==
* 
* 

קטגוריה:תיאטרון
קטגוריה:סוגות בקולנוע
פארסה

פארסה (מצרפתית: Farce) או בַּדְחִית היא קומדיה שנכתבה לתיאטרון כמחזה או לקולנוע, שמטרתה לבדר את הקהל באמצעים של אירועים ראוותניים בעלי סבירות נמוכה, אם כי בדרך כלל אפשריים, תחפושות, טעויות בזיהוי, הומור מילולי ודרגות שונות של תחכום שכולל משחקי מילים, רמיזות מיניות וקצב עלילה מסחרר שמהירותו גדלה ככל שהעלילה מתקרבת לסופה (ובדרך כלל כוללת סצנת מרדף). הומור פיזי, אבסורד ונונסנס גם נפוצים ומיושמים בפארסה.
בשיח משמשת המילה לתיאור מציאות מגוחכת במיוחד.

==קישורים חיצוניים==

* 

==הערות שוליים==

קטגוריה:מונחים בתיאטרון
קטגוריה:דרמה
ברק שיראז

ברק שיראז (בפרסית: برق شيراز) היא קבוצת כדורגל מהעיר שיראז שבאיראן. הקבוצה שיחקה בעבר בליגת העל האיראנית. נותנת החסות של הקבוצה היא חברת החשמל של העיר. נכון לעונת 2021 היא משחקת בליגה השלישית בחשיבותה.

==היסטוריה==
ב-1946, קבוצת צעירים חובבי כדורגל בראשות איברהים נעמת-אללהי שעבדו במפעל לנורות חשמליות החליטו להקים קבוצה. הספונסר של הקבוצה היה מפעל הנורות, ובשנים הראשונות סבלה הקבוצה מבעיות כספיות. לאחר מספר שנים הספונסר של הקבוצה הפך להיות "חברת החשמל שיראז" ומצבה הכספי השתפר. המועדון הפך להיות המוביל בעיר שיראז, והשתתף בגביע ג'אמשיד, בליגת אזאדגאן ובפרמייר ליג האיראני. בהמשך, נחלש המועדון במקצת ורמתו ירדה.

==תארים==
גביע חאזפי: 1997

==קישורים חיצוניים==

* 
קטגוריה:קבוצות כדורגל איראניות
קטגוריה:קבוצות כדורגל שהוקמו ב-1946
קטגוריה:שיראז
(What's The Story) Morning Glory?

הוא האלבום השני של אואזיס. האלבום יצא באוקטובר 1995 ובמהרה זכה להצלחה רבה.

== הפקה ==
הסגנונות שבהם מתאפיין האלבום הם בריטפופ, רוק ורוק אלטרנטיבי.

רבים מחשיבים את האלבום כתמצית הבריטפופ. אואזיס ובלר, שנחשבו לטובי הבריטפופ בתקופה, הכריזו על תחרותם בגלוי כשהוציאו את שני הסינגלים הראשונים שלהם מהאלבום באותו יום. "Country House" של בלר מכר 274,000 עותקים ואילו "Roll With It" של אואזיס מכר רק 216,000 עותקים. אך לבסוף האלבום של אואזיס, "", היה מצליח בהרבה מ-"The Great Escape" של בלר.

באלבום זה הוחלף המתופף טוני מק'קרול באלן וייט.

== רשימת השירים ==
כל השירים נכתבו על ידי נואל גלאגר ובוצעו על ידי אחיו, ליאם, פרט ל-"Don't Look Back in Anger", אותו מבצע נואל עצמו.
<div class="mw-content-ltr">
{|border=0
|-
|
# Hello (3:23)
# Roll With It (3:58)
# Wonderwall (4:18)
# Don't Look Back in Anger (4:48)
# Hey Now! (5:42)
# Untitled Track 1 (0:44)
# Some Might Say (5:29)
# Cast No Shadow (4:52)
# She's Electric (3:40)
# Morning Glory (5:04)
# Untitled Track 2 (0:39)
# Champagne Supernova (7:30)
|}
</div>

== קישורים חיצוניים ==

* 

קטגוריה:אלבומי 1995
קטגוריה:אואזיס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:זוכי פרס המוזיקה הבריטית
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אפיק רקורדס
משולש שווה-שוקיים

משולש שווה-שוקיים
בגאומטריה, משולש שְׁוֵה שׁוֹקַיִם (בראשי תיבות: מש"ש, שש משש) הוא משולש ששתיים מצלעותיו שוות זו לזו. הצלעות השוות נקראות "שוקיים" והצלע השלישית נקראת "בסיס".

==תכונות==
* במשולש שווה-שוקיים, שתי הזוויות שמול הצלעות השוות, שוות גם הן. ההוכחה שנתן אוקלידס למשפט זה הייתה מסובכת וכללה כמה בניות עזר, עד שהיא כונתה "גשר החמורים" (לטינית: "pons asinorum") כי היא שימשה להבדיל בין מי שיוכל ללמוד גאומטריה למי שלא. לאחר מכן נתגלתה הוכחה פשוטה בהרבה בלי בניות עזר, שהסתמכה על חפיפת המשולש עם עצמו בסדר קודקודים שונה. המשפט ההפוך נכון גם הוא, כלומר, אם במשולש שתי זוויות שוות זו לזו, אז הוא שווה-שוקיים.
*במשולש שווה-שוקיים, הגובה לבסיס, התיכון לבסיס, חוצה זווית הראש והאנך אמצעי לבסיס מתלכדים. הם מתלכדים גם עם ישר אוילר ועליהם נמצאים מרכזי המעגל החוסם, המעגל החסום ומעגל תשע הנקודות. המשפט ההפוך נכון גם הוא, כלומר אם שניים מהקטעים שהוזכרו לעיל מתלכדים, אז המשולש שווה-שוקיים.
*במשולש שווה-שוקיים, שני הגבהים לשוקיים שווים זה לזה, וכך גם חוצי זוויות הבסיס והתיכונים לשוקיים. המשפט ההפוך נכון גם הוא, כלומר, אם שני גבהים/תיכונים/חוצי זווית שווים זה לזה אז המשולש שווה-שוקיים. המשפט ההפוך עבור חוצי זווית נקרא "משפט שטיינר להמוס" ומפורסם בקושי שבהוכחתו.

==משולשים שווי-שוקיים מיוחדים==
*משולש שווה-צלעות: משולש שכל שלוש צלעותיו שוות, וכל זוויותיו שוות. משולש כזה הוא משוכלל.
*"משולש הכסף": משולש שהוא שווה-שוקיים וישר-זווית. זוויותיו הן 90, 45, 45 מעלות, והיחס בין הבסיס לשוק הוא השורש הריבועי של 2.
*"משולש הזהב": משולש שווה-שוקיים שהיחס בין הבסיס לשוק או בין השוק לבסיס הוא יחס הזהב. זוויותיו הן 108, 36, 36 או 72, 72, 36.
*טעות נפוצה היא לכנות גם משולש שזוויותיו הן 90, 60, 30 בשם "משולש זהב".

<gallery>
קובץ:Triangle.Equilateral.svg|משולש שווה-צלעות
קובץ:Triangle demi carre.png|משולש כסף
קובץ:Pentagram 1.jpg|הפנטגרם מורכב מעשרה משולשי זהב (חמישה מכל סוג) ומחומש משוכלל
</gallery>

==קישורים חיצוניים==

*

==הערות שוליים==

קטגוריה:משולש
קטגוריה:צורות גאומטריות סימטריות
אמס

האמס (בגרמנית: Ems, בהולנדית: Eems) הוא נהר בצפון-מערב גרמניה, בסמיכות לגבול הולנד. נהר אמס זורם דרך מדינת נורדריין-וסטפאליה ומדינת סקסוניה התחתונה. אורכו של הנהר הוא 371 ק"מ.

הרומאים קראו לנהר "אמיסיה" (Amisia).

==קישורים חיצוניים==

* [http://www.unsere-schoene-ems.de/ האמס]
* 

קטגוריה:גרמניה: נהרות
קטגוריה:נהרות הנשפכים לים הצפוני
קטגוריה:נורדריין-וסטפאליה: נהרות
קווידיץ' בראי הדורות

קווידיץ' בראי הדורות (באנגלית: Quidditch Through the Ages) הוא ספר עיון בדיוני שמתואר בסדרת ספרי "הארי פוטר" של הסופרת הבריטית ג'יי קיי רולינג, וגם ספר אמיתי שנכתב על ידי הסופרת. הספר האמיתי מתיימר להיות שכפול של עותק של הספר הבדיוני שנמצא בספריית הוגוורטס.

==ספר הלימוד הבדיוני==
בתוך העולם של הארי פוטר, קווידיץ' בראי הדורות הוא ספר שנכתב על ידי קנילוורת'י ויספ, מומחה לקווידיץ'.

הספר מתאר את היסטוריית הקווידיץ', כמו גם משחקים מבוססי-מטאטא אחרים. בין היתר הספר מתאר את הגרסה המוקדמת של המשחק, את ההוספה של הסניץ' המוזהב למשחק (במקום הסניג'דט, ציפור קטנה שכמעט אי אפשר לתפוס אותה בשל מהירותה הרבה ויכולת ההתחמקות שלה), את התפתחות מטאטא המירוץ, וגם את קבוצות הקווידיץ' השונות. זהו אחד הספרים הפופולריים בספרייה, ועל פי מאדאם פינס, הספרנית של הוגוורטס, העותק שנמצא בספרייה "כמעט מדי יום התלמידים מגפפים אותו, מזילים עליו ריר, ובאופן כללי מתעללים בו...", שעל פי אלבוס דמבלדור זהו שבח גדול לכל ספר שהוא. על פי המתואר בסדרה, הארי פוטר, הרמיוני גריינג'ר ונוויל לונגבוטום נהנו מקריאת הספר.

הספר מחולק לכמה נושאים עיקריים:

1.היסטוריית הקווידיץ וההתפתחות שלו.

2.חוקי המשחק תפקידי השחקנים והכדורים.

3.קטעים קצרים על כל אחת מ14 קבוצות הקווידיץ' בליגה של בריטניה וצפון אירלנד.

4.התפתחות המטאטים המעופפים לאורך השנים.

5.התפשטות הקווידיץ' ברחבי העולם.

6.סוגי העבירות בקווידיץ'.

==הספר כמוצר מסחרי==
הספר האמיתי נכתב על ידי ג'יי קיי רולינג, אך שמו של קנילוורת'י ויספ מופיע על הכריכה. כל רווחי הספר (כ-20% ממחיר המדף) מוקדשים לארגון הצדקה קומיק ריליף, כמו ספר נוסף שחיברה רולינג - חיות הפלא והיכן למצוא אותן. על פי הארגון, נתרמו 15.7 מיליון ליש"ט לצדקה ממכירות שני הספרים.

הספר, כמו שאר ספרי הסדרה, תורגם לעברית על ידי גילי בר-הלל.

בשנת 2013 אמרה רולינג כי הספר יצא במהדורה של סרט ועוד ספרים מהסדרה יהפכו לסרטים.

==קישורים חיצוניים==

* [https://web.archive.org/web/20010413164002/http://www.scholastic.com/harrypotter/author/transcript3.htm ראיון על הספר עם ג'יי קיי רולינג]
* 

קטגוריה:ערכים שבהם תבנית בריטניקה אינה מתאימה
קטגוריה:ספרי הארי פוטר
קטגוריה:ספרים בדיוניים
קטגוריה:ספרי 2001
קטגוריה:ספרי ידיעות ספרים
קטגוריה:ספרי ג'יי קיי רולינג
תירס (דמות מקראית)

תִירָס היה בנו השביעי מבין שבעת בניו של יפת בן נח. בדומה ליתר בני יפת, תירס זוהה על פי רוב עם אחד העמים שאכלסו את אזור אסיה הקטנה והים האגאי.

חז"ל נחלקו בזיהוי צאצאיו של תירס. לדעת רבי סימון (או רבי סימאי) תירס הוא אבי פרס. כך נאמר גם בפרשנות שרש"י פירשן. לדעת חכמים תירס הוא אבי תרקיה (לועזית: Thrace), כיום בצפון מזרח יוון. זיהוי זה מובא גם על ידי התרגום המיוחס ליונתן על התורה ועל ידי יוסף בן מתתיהו.

לפי ספר היובלים נחלת תירס הייתה ארבעה איים גדולים בים, קרוב לנחלת חם.

בשנת 1838 הציע החוקר הגרמני יוהאן כריסטיאן פרידריך טוך לזהות את תירס עם העם האטרוסקי שעל פי מקורות הלניסטיים ורומיים שונים, בכללם הרודוטוס, חי בלידיה קודם שהיגר לאיטליה, במאה השמינית לפנה"ס לכל המוקדם. כמו כן, חלק מהחוקרים סבורים כי ניתן לזהות את האטרוסקים ואת תירס עם יסוד אתני המוזכר גם בכתובות מצריות מימי הממלכה החדשה. בכתובת הקרויה "מצבת ישראל", מתפאר פרעה מרנפתח בניצחון על ברית של שבטים לוביים ו"גויי הים" הכוללים גם, על פי כתובות אחרות, עם הנקרא "תרש של הים". אותו תרש מזוהה על ידי רוב החוקרים עם האטרוסקים, ויש מהם המבקשים לכלול את תירס המקראי בזיהוי זה.

דמות היסטורית הידועה לנו בשם זה הוא תרס, המלך התראקי, שאיחד את כל השבטים התראקים באזור מערב טורקיה ובולגריה של ימינו והקים את ממלכת אודריסה שהתקיימה בין המאות החמישית עד השלישית לפנה"ס. הבירה הראשונה של הממלכה הייתה העיר אוסקודמה, כיום אדירנה, בטורקיה.

על שמו של תירס נקרא צמח התירס. טורקיה הייתה תחנה להפצת תירס באירופה, וביידיש נקרא התירס "חיטה טורקית". בעברית, ובהתבסס על כך שצאצאיו של תירס המקראי התיישבו באזור טורקיה, הפך השם ל"חיטי תירס" ובקיצור "תירס".

==הערות שוליים==

קטגוריה:בני יפת
פיגועי באלי (2005)

מיקום האי באלי
פיגועי הטרור שאירעו בבאלי ב-1 באוקטובר 2005 כללו סדרה של פיצוצים באתרי נופש בבאלי שבאינדונזיה, בהם נהרגו 17 קורבנות וכן שלושת המפגעים.

==רקע==
באלי הוא אחד מאיי הארכיפלג האינדונזי המשמש כאתר תיירות פופולרי. מרבית תושבי האזור הם הינדים, בעוד שיתרת תושבי אינדונזיה הם מוסלמים. ב-12 באוקטובר שנת 2002, כ-3 שנים לפני סדרת הפיגועים המדוברת, אירעו במקום שרשרת פיגועי טרור נוספים שבוצעו על ידי ארגון אל-ג'מאעה אל-אסלאמיה בדרום מזרח אסיה המסונף לארגון אל-קאעידה, ובו נהרגו 202 אנשים.

==פיגוע הטרור==
בשעה 6:50 בערב, לפי שעון מקומי, אירעו שני פיצוצים בשוק מקומי, ליד חוף תיירותי ידוע ובקרבת מספר בתי מלון. בשעה 7:00 אירע פיצוץ נוסף בכיכר העיר קוטה (הנמצאת דרומית לדנפסאר), אשר הייתה הומה אדם באותה השעה. אזור זה היה הומה תיירים מערביים (אירופאים, אוסטרלים ואמריקאים) - על פי השערות, מספרם באזור היה גדול מ-7,500.

שלוש פצצות נוספות באזור התגלו בטרם התפוצצו. חוקרי משטרה משערים כי מדובר בפיגועי התאבדות בידי שלושה מפגעים<ref></ref>.

==נפגעים==
מספר ההרוגים בפיגוע היה 26 וכמה עשרות נוספים נפצעו. על פי סוכנות הידיעות רויטרס, נהרגו 12 תושבי אינדונזיה, שלושה אוסטרלים (בהם שני ילדים) ותייר יפני אחד. בין הפצועים היו 17 אוסטרלים, שישה דרום קוריאנים, שלושה אמריקנים, שלושה יפנים ותייר בריטי<ref></ref><ref></ref>.

==חשודים==
מפכ"ל המשטרה האינדונזי אנסייד מבאי ציין את שמותיהם של שני חשודים בארגון הפיגועים - אזהארי חוסין, חבר ארגון הטרור ג'מאעה אל-אסלאמיה, מהנדס במקצועו ובעל תואר דוקטור בהנדסה מאוניברסיטת רדינג, ונורדין מוחמד טופ, כימאי במקצועו. מבאי סבור כי שניהם היו בין המתאבדים.<ref>נורדין מחמד טופ היה אזרח מלזיה, פורע חק מבוקש גם שם. כשהבינו באינדונסיה אודות הקשר שלו לפגוע ב-12 באוקטובר 2002, החלו כוחות הביטחון לרדוף אותו. כשחשבו שהרגוהו באחת ההזדמנויות התברר מבדיקה אצל משטרת מלזיה שמדובר בטעות בזהוי. הוא חוסל במהלך מרדף, ב-17 בספטמבר 2009 ואז זוהתה גופתו.</ref>

== קישורים חיצוניים==
* [http://www.antara.co.id אודות האירועים] ב-BBC
* [http://edition.cnn.com/2005/WORLD/asiapcf/10/01/bali.blasts/index.html אודות האירועים] ב-CNN
:* [http://www.cnn.com/2005/WORLD/asiapcf/10/02/bali.blasts/ עוד אודות האירועים] ב-CNN

==הערות שוליים==

קטגוריה:באלי
קטגוריה:אינדונזיה: היסטוריה
קטגוריה:פעולות טרור ב-2005
קטגוריה:פיגועי התאבדות
קטגוריה:פיגועי טרור באסיה
באלי
הספורטאי הצעיר של השנה של ה-BBC

[[ויין רוני, הזוכה בפרס ב-2002]] 
[[אנדי מארי, הזוכה בפרס ב-2004]] 
הספורטאי הצעיר של השנה של ה-BBC (אנגלית: BBC Young Sports Personality of the Year) הוא פרס שמוענק לספורטאי בריטי מתחת לגיל 17 שהצטיין במיוחד בשנה זו. ב-1999 נקרא הפרס "תואר הפנים החדשות" וב-2001 שונה לשם הנוכחי.

==הזוכים==
{| class="wikitable"
|-
! שנה !! זוכה !! ענף ספורט 
|-
| 1999 || דין מייקי || אתלטיקה 
|-
| 2000 || ג'נסון באטן || פורמולה 1
|- 
| 2001 || אמי ספנסר || אתלטיקה 
|- 
| 2002 || ויין רוני || כדורגל 
|-
| 2003 || קייט הייווד || שחייה 
|- 
| 2004 || אנדי מארי || טניס 
|- 
| 2005 || הארי אייקינס-ארייטי || אתלטיקה 
|- 
| 2006 || ת'יאו וולקוט || כדורגל
|- 
| 2007 || טום דיילי || קפיצה למים 
|- 
| 2008 || אלינור סימונדס || שחייה 
|- 
| 2009 || טום דיילי || קפיצה למים 
|- 
| 2010 || טום דיילי || קפיצה למים 
|- 
| 2011 || לאורן טיילור || גולף
|- 
| 2012 || ג'וזף קרייג || שחייה 
|-
| 2013 || אמבר היל || קליעה 
|-
| 2014 || קלאודיה פרגפנה || התעמלות מכשירים
|-
| 2015 || אלי דאווני || התעמלות מכשירים
|-
| 2016 || אלינור רובינסון || שחייה
|-
| 2017 || פיל פודן || כדורגל
|-
| 2018 || קר אדינגן || אתלטיקה (מרוץ כיסאות גלגלים)
|-
| 2019 || קרוליין דובואה || איגרוף
|-
| 2020 || אנדריאה ספנדוליני-סיריקס || קפיצה למים
|-
| 2021 || סקיי בראון || סקייטבורדינג
|-
| 2022 || ג'סיקה גדירובה || התעמלות מכשירים
|-
|| 2023 || מיה ברוקס || גלישת שלג
|} 

קטגוריה:פרסי ספורט בריטיים
יוסטון טקסאנס

יוסטון טקסאנס (באנגלית: Houston Texans) היא קבוצת פוטבול בליגת ה־NFL אשר נוסדה בשנת 2002 ומושבה ביוסטון, טקסס.
== היסטוריה ==
הקבוצה היא החדשה ביותר מבין קבוצות הליגה וממלאת את החלל שהותירה קבוצת היוסטון אוילרס שעברה לנאשוויל, טנסי בשנת 1997.
מגרשה הביתי של הקבוצה הוא אצטדיון NRG אשר הספיק אירח את סופרבול XXXVIII בעונת 2004.

הקבוצה סיימה לראשונה במאזן ניצחונות חיובי בעונת 2009, והעפילה לראשונה לפלייאוף בעונת 2011 כשזכתה בראשות הבית הדרומי של ה-AFC.

דייוויד קאר, קוורטרבק הקבוצה לשעבר היה לבחירת הדראפט הראשונה של הקבוצה בהיסטוריה. הוא נבחר במקום הראשון הכללי בדראפט של שנת 2002, לאחר חמש עונות מאכזבות עזב קאר את הקבוצה. בעונת 2011 בחרה הקבוצה בדראפט את שחקן הגנה ג'יי. ג'יי. וואט שסייע לה להעפיל לראשונה בתולדותיה לפלייאוף, הוא נבחר לשחקן ההגנה של העונה ב-2012, 2014, ו-2015.

שווי הקבוצה ב-2016 הוערך על ידי מגזין פורבס בכ-2.6 מיליארד דולר, תשיעי מבין קבוצות ה-NFL.

הקבוצה היא בבעלות ג'ניס מקנייר שירשה אותה בבעלה.

== קישורים חיצוניים ==

* 

* 

== הערות שוליים ==

*
קטגוריה:יוסטון: מועדוני ספורט
יעקב טימן

יעקב טימן כ"יהודי קווקזי" מתוך הצגת "חוזרים בתשובה" תיאטרון [[המטאטא, 1939]]
[[לוחית זיכרון על ביתו של יעקב טימן ברח' גורדון 29 בתל אביב]]
יעקב (יאן) טימן (תאומים) (28 בפברואר 1903 – 1 בפברואר 1975) היה משחקניו הבולטים של תיאטרון המטאטא.

==ביוגרפיה==
טימן נולד בניקולאייב שב (כיום באוקראינה), בנם של רוזליה לבית סקולבסקי ושלמה תאומים, ממשפחת רבנים. אחיו הצעיר של מאיר טימן.
לאחר שסיים לימודיו בבית ספר תיכון למד משפטים במשך שנה, ואחר כך סיים את לימודיו באקדמיה למשחק באודסה.

עלה לארץ ישראל בשנת 1925, ועבד כחלוץ. היה ממייסדי התיאטרון הסאטירי הקומקום בשנת 1927. יחד עם השחקן אליעזר דונת יצר את הצמד "חכם ותם", בו גילם את התם ("למעשה היה המצב הפוך: כלומר ה'תם' היה פיקח וה'חכם', סכל גמור"). לאחר שנסגר "הקומקום" כעבור שנה היה בשנת 1928 ממקימי התיאטרון הסאטירי המטאטא. טימן היה מעמודי התווך של המטאטא מאז היווסדו ועד לסגירתו בשנת 1954. בשנותיו האחרונות של המטאטא שימש גם כמנהלו.
לאחר סגירת המטאטא הופיע יעקב טימן במסגרות חולפות שונות.

בימי מלחמת העולם השנייה, כאשר כשלושים אלף מבני היישוב התנדבו לצבא הבריטי, שר טימן את השיר "מכתב מאמא", שכתב נתן אלתרמן על פי שירו היידי של שלמה שמולביץ'. היה זה שיר סאטירי על עודף דאגת אם לבנה החייל המשרת בנכר, בו היא שולחת לו סרטים להרבות את דרגותיו, לאחר שכתב לה כי הוענקה לו דרגת קורפורל (רב"ט) וכי זכה לסרט על שרוולו ("סרטים לך שולחת אמא") ומציעה לו עצות טקטיות לקראת הקרב ("קצת תתקדם וקצת תנוח"). אף על פי שהכוונה הייתה לשיר סאטירי, שיקף השיר רגשות עזים של אנשי היישוב כלפי בניהם המשרתים בנכר והפך ללהיט והוא מושמע בגרסאות שונות עד היום. לאחר שנים השמיע יעקב טימן שיר זה במופע "היה היו זמנים - מצעד פזמוני היישוב" שהתקיים בשנת 1960.

הופעת הפרידה של יעקב טימן הייתה בסרט הישראלי "קזבלן" בשנת 1973, שבו שיחק דמות נטולת שם שהכינוי היחיד שבה מתייחסים אליה היא "הגרוזיני", על כל שלל הסטראוטיפים המלווים למוצא הגרוזיני.

משנת 1932 היה נשוי לרבקה לבית רבינוביץ, והיה אב לגבריאלה (אמה של השחקנית רותי תמיר) ולשלי טימן, שופט ומשפטן.

אחיו, שחקן תיאטרון האוהל מאיר תאומי, אביו של השחקן עודד תאומי, נהרג בפיגוע הידוע כרצח בגן הוואי ב-10 באוגוסט 1947.

== קישורים חיצוניים ==

* 
* 
* 
* [http://www.zemereshet.co.il/song.asp?id=1065 קולו של יעקב טימן, בביצוע לשיר "מכתב מאמא"], מתוך זמרשת. מקור: היה היו זמנים - מצעד פזמוני היישוב, הוקלט בהיכל התרבות בתל אביב, 15 במאי 1960

==הערות שוליים==

קטגוריה:אנשי העלייה הרביעית
קטגוריה:שחקני תיאטרון ישראלים
קטגוריה:שחקנים ביישוב
יעקב
קטגוריה:שחקני תיאטרון המטאטא
קטגוריה:שחקני תיאטרון הקומקום
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1903
קטגוריה:ישראלים שנפטרו ב-1975
כדורגלן היובל של אופ"א

בשנת 2004, לכבוד ציון 50 שנה להיווסדו, החליט ארגון אופ"א לבחור את הכדורגלן האירופי הטוב ביותר ב-50 השנים האחרונות. ההצבעה נערכה באתר של אופ"א וסך כל הקולות היה שישה מיליון. בתואר זכה זינדין זידאן הצרפתי שקיבל 123,582 קולות.

==התוצאות==
{| class="wikitable"
!מיקום
!שם השחקן
!מדינה
!מספר קולות
|-
|1 || זינדין זידאן || || 123,582
|-
|2 || פרנץ בקנבאואר || מערב גרמניה || 122,569
|-
|3 || יוהאן קרויף || || 119,332
|-
|4 || מרקו ואן באסטן || || 117,987
|-
|5 || דינו זוף || || 114,529
|-
|6 || אלפרדו די סטפנו || ארגנטינה/ספרד || 107,435
|-
|7 || אאוזביו || || 103,937
|-
|8 || לב יאשין || || 101,862
|-
|9 || מישל פלאטיני || || 99,380
|-
|10 || פאולו מלדיני || || 95,497
|-
|11 || פרנץ פושקש || הונגריה/ספרד || 94,361
|-
|12 || פאולו רוסי || || 91,194
|-
|13 || רוד חוליט || || 91,001
|-
|14 || בובי צ'רלטון || || 89,921
|-
|15 || לותר מתאוס || מערב גרמניה || 86,798
|-
|16 || קרל היינץ רומיניגה || מערב גרמניה || 86,649
|-
|17 || פרנקו בארזי || || 83,800
|-
|18 || גרד מילר || מערב גרמניה || 82,668
|-
|19 || ג'ורג' בסט || || 79,036
|-
|20 || קווין קיגן || || 78,840
|-
|21 || פרנק רייקארד || || 71,333
|-
|22 || דייוויד בקהאם || || 71,299
|-
|23 || בובי מור || || 70,884
|-
|24 || רוברטו באג'ו || || 68,239
|-
|25 || מיכאל לאודרופ || || 67,484
|-
|26 || רונאלד קומאן || || 66,661
|-
|27 || פטר שמייכל || || 66,463
|-
|28 || גיורגי חאג'י || || 62,383
|-
|29 || ספ מאייר || מערב גרמניה || 62,375
|-
|30 || אוליבר קאן || || 58,151
|-
|31 || לואיש פיגו || || 58,078
|-
|32 || ראול גונזלס || || 56,880
|-
|33 || ברטי פוגטס || מערב גרמניה || 55,398
|-
|34 || יוהאן ניסקנס || || 54,796
|-
|35 || ג'אני ריברה || || 53,874
|-
|36 || חוסה אנטוניו קמאצ'ו || || 53,873
|-
|37 || מרקו טארדלי || || 53,732
|-
|38 || ז'יסט פונטיין || || 53,612
|-
|39 || פיטר שילטון || || 50,841
|-
|40 || ברנד שוסטר || מערב גרמניה || 50,247
|-
|41 || רמון קופה || || 49,504
|-
|42 || אריק קאנטונה || || 48,436
|-
|43 || סטנלי מתיוס || || 47,915
|-
|44 || רוד ואן ניסטלרוי || || 47,398
|-
|45 || ולנטין איבנוב || || 46,022
|-
|46 || גארי ליניקר || || 44,787
|-
|47 || אלסנדרו נסטה || || 44,667
|-
|48 || חוסה סנטמריה || אורוגוואי/ספרד || 43,690
|-
|49 || אלסנדרו דל פיירו || || 43,227
|-
|50 || אלסנדרו קוסטקורטה|| || 42,511
|}

==ראו גם==
*פיפ"א 100

קטגוריה:פרסי כדורגל
קטגוריה:אופ"א
הארייט מאיירס

הארייט אלן מאיירס (באנגלית: Harriet Ellan Miers; נולדה ב-10 באוגוסט 1945) היא עורכת דין אמריקנית. מאיירס שימשה כיועצת המשפטית של נשיא ארצות הברית ג'ורג' ווקר בוש עד סוף ינואר 2007.

==ביוגרפיה==
מאיירס נולדה בדאלאס, טקסס, ולמדה באוניברסיטה המתודיסטית סאות'רן. ב-1967 היא קיבלה תואר ראשון במתמטיקה. ב-1970 היא קיבלה תואר במשפטים. מאיירס התמחתה במשרד עורכי הדין "בלי, אש, אליסון צ'ולוס ולייף" בשנת 1969, ואצל השופט המחוזי ג'ו א. אסטס בין השנים 1970–1972. בין השנים 1972–1999 עבדה במשרד עורכי הדין "לוק, פורנל, ריין והראל". ב-1999 זכתה לשמש כפרקליטתו האישית של ג'ורג' ווקר בוש. בשנת 1985 הפכה לאישה הראשונה שנבחרה לתפקיד נשיאת לשכת עורכי הדין של טקסס. מאיירס כיהנה במועצת העיר של דאלאס וקיבלה תואר של כבוד מאוניברסיטת פפרדין.
בין השנים 1995–2000 כיהנה כראש מפעל הפיס של טקסס - מינוי של המושל באותה עת, ג'ורג' בוש. לאחר בחירתו לנשיא שימשה עוזרת שלו. בשנת 2003 מונתה לסגנית ראש הסגל של הבית הלבן.

ב-3 באוקטובר 2005 הוצעה כמועמדת של נשיא ארצות הברית למשרת שופטת בבית המשפט העליון של ארצות הברית במקומה של סנדרה דיי או'קונור. מועמדותה הביאה לביקורת רבה ולהתנגדות מצד חברים בשתי המפלגות, בין היתר בשל העובדה כי מאיירס מעולם לא טענה בפני בית המשפט העליון, ואין לה כל ניסיון שיפוטי קודם.

ב-31 בינואר 2007 פרשה מאיירס מתפקידה.

==דעות פוליטיות==
בשנות ה-80 של המאה ה-20 תמכה במפלגה הדמוקרטית וסייעה ללויד בנטסן ולאל גור להיבחר לסנאט. ב-1988 שינתה את דעותיה והצטרפה למפלגה הרפובליקנית. מאיירס היא חברה אישית של ג'ורג' ווקר בוש.

[[ג'ורג' ווקר בוש ומאיירס, אוקטובר 2005]]

==קישורים חיצוניים==

* [http://pview.findlaw.com/view/2172806_1 קורות חיים באתר FindLaw]
* [http://www.whitehouse.gov/government/hmiers-bio.html ביוגרפיה באתר הבית הלבן]
* 

קטגוריה:ערכים שבהם תבנית בריטניקה אינה מתאימה
קטגוריה:עורכות דין אמריקאיות
קטגוריה:פרקליטי הבית הלבן
קטגוריה:מזכירי סגל הבית הלבן
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
חותם נשיא ארצות הברית

חותם נשיא ארצות הברית
חותם נשיא ארצות הברית (באנגלית: Seal of the President of the United States) מבוסס על החותם הגדול של ארצות הברית.

הנשיא הראשון שהשתמש בסמל היה הנשיא רתרפורד הייז בשנת 1880. הייז השתמש בחותם כדי לחתום על הזמנות לבית הלבן.

הנשיא הארי ס. טרומן שינה את החותם ב-26 באוקטובר 1945, והוסיף את מעגל הכוכבים וכן שינה את מבטו של העיטם לבן-הראש ממבט על כפתו השמאלית המחזיקה ב-13 חצים (המסמלים את שלוש עשרה המושבות) למבט הפונה ימינה, אל כפתו המחזיקה ענף של זית – וזאת על מנת לסמל את מחויבותה של ארצות הברית לשלום והעדפת השלום על המלחמה. בעקבות כך ששינוי זה אירע אחרי מלחמת העולם השנייה נוצרה האמונה העממית לפיה משתנה הסמל בעתות מלחמה – והעיטם מביט שמאלה.

החותם כולו עוצב "בסימן 13": בנוסף לשלושה עשר החצים, יש 13 עלים בענף הזית וכן 13 זיתים, יש 13 עיגולים לבנים מעל ראש העיטם, 13 כוכבים לידו, 13 פסים בצבעי אדום-לבן, ואפילו המשפט E PLURIBUS UNUM (מתוך רבים אחד) מכיל 13 אותיות.

הסמל שונה בפעם האחרונה בשנת 1959, כאשר נוסף לו הכוכב החמישים, בעקבות הצטרפותה של הוואי לאיחוד.

==ראו גם==
* החותם הגדול של ארצות הברית
* חותם הסנאט של ארצות הברית

== קישורים חיצוניים ==

*[http://www.snopes.com/history/american/turnhead.htm מאמר על מיתוס כיוון ראשו של העיטם]

קטגוריה:ארצות הברית: סמלים
קטגוריה:נשיאות ארצות הברית
קטגוריה:חותמות
קטגוריה:עיט בתרבות